Τρωάδα Α΄ της Ηπείρου

Η Τρωάδα (4ος αιώνας π.Χ.) ήταν βασίλισσα της φυλής των Μολοσσών στην περιοχή της Ηπείρου, η οποία έζησε κατά την κλασική εποχή. Πατέρας της ήταν ο βασιλιάς Νεοπτόλεμος Β΄. Υπήρξε αδελφή της Ολυμπιάδας, μητέρας του Αλεξάνδρου του Μέγα,Ιουστίνος, «Επιτομή της Ιστορίας του Πομπήιου Τρώγου», 7.6 καθώς και γιαγιά του ξακουστού βασιλιά της Ηπείρου, του Πύρρου. 

 Βιογραφικά στοιχεία 
Μετά το θάνατο του Αλκέτα Α΄, βασιλιάς επρόκειτο να επιλεγεί ανάμεσα στους δύο γιους του, Νεοπτόλεμο και Αρύββα. Μετά από σφοδρή διαμάχη δεν βρέθηκε λύση στο ζήτημα και κατ' επέκταση οι δυο τους συμφώνησαν να διαιρέσουν το βασίλειο και να συμβασιλέψουν. Ήταν η πρώτη φορά στην ιστορία της χώρας που εγκαταστάθηκε διπλή βασιλεία.Παυσανίας, «Ελλάδος περιήγησις», 1.11 Από όσο γνωρίζουμε δεν υπήρχαν κάποιες περαιτέρω προστριβές ως προς αυτό και  η συμφωνία τους κράτησε μέχρι το θάνατο του Νεοπτόλεμου γύρω στο 360 π.Χ., όταν το θρόνο ανέλαβε εξ ολοκλήρου ο Αρύββας. Ο τελευταίος νυμφεύθηκε την ανηψιά του, Τρωάδα.

Η Τρωάδα χάρισε στον Αρύββα έναν γιο, τον Αιακίδη, πατέρα του διαβόητου Πύρρου.Πλούταρχος, «Βίοι Παράλληλοι: Πύρρος», §1 Πιθανώς να υπήρξε και μητέρα του έτερου γιου του Αρύββα, Αλκέτα Β', κάτι που ωστόσο δεν επιβεβαιώνουν ρητά οι αρχαίες πηγές.

 Χρονολόγιο 
 Έτος Γεγονός  Γέννηση της Τρωάδας, κόρης του βασιλιά της Ηπείρου, Νεοπτόλεμου Β΄.  περ. 360 π.Χ. Ο Νεοπτόλεμος Β΄ πεθαίνει. Μόνος βασιλιάς απομένει ο αδελφός του, Αρύββας, ο οποίος παντρεύεται την ανηψιά του, Τρωάδα.  Ο Αρύββας εξορίζει το γιο του, Αλκέτα, από το βασίλειο σε άγνωστη ημερομηνία.   357 π.Χ. Ο Αρύββας προσφέρει το χέρι της ανηψιάς του και αδελφής της Τρωάδας, Ολυμπιάδας, στο βασιλιά της Μακεδονίας, Φίλιππο Β΄.  356 π.Χ. Έρχεται στον κόσμο ο Αλέξανδρος ο Μέγας.  350 π.Χ.  Ο Φίλιππος ανατρέπει τον Αρύββα, τοποθετώντας στο θρόνο της Ηπείρου τον αδελφό της Ολυμπιάδας, Αλέξανδρο Α΄. Η τύχη της Τρωάδας παραμένει άγνωστη.

 Δείτε επίσης 
Δυναστεία των Αιακιδών
Αρχαία Ήπειρος
Κλασική εποχή
Ολυμπιάδα

 Παραπομπές 

 Βιβλιογραφία 
Αρχαίες πηγές
Ιουστίνος, «Επιτομή της Ιστορίας του Πομπήιου Τρώγου», Λατινικά, Αγγλικά, Γαλλικά
Παυσανίας, «Ελλάδος περιήγησις», Αρχαία Ελληνικά, Αγγλικά
 Πλούταρχος, «Βίοι Παράλληλοι:Πύρρος» (Αρχαίο κείμενο   Αγγλικά) 

Κατηγορία:Δυναστεία των Αιακιδών
Κατηγορία:Βασίλισσες και Πριγκίπισσες της Ηπείρου
Κατηγορία:Ελληνίδες Βασίλισσες και Πριγκίπισσες Κλασικής περιόδου